**Pályázati felhívás az MNB kiválósági ösztöndíjra**

A Magyar Nemzeti Bank és az Eötvös Loránd Tudományegyetem között létrejött megállapodás alapján a 2018/2019. tanévben **MNB kiválósági ösztöndíj**ban részesülhet

* + - az alkalmazott közgazdaságtan, valamint gazdálkodási és menedzsment alapszakokon tanulmányokat folytató hallgatók közül 3 fő
    - a biztosítási és pénzügyi matematika, valamint a közgazdasági elemző mesterszakokon tanulmányokat folytató hallgatók közül összesen 2 fő.

Az ösztöndíj mértéke: 30.000 Ft/hó a tanév 10 hónapjában (szeptember-június hónapokra).

**Jelentkezési feltételek:**

Azon alkalmazott közgazdaságtan, biztosítási és pénzügyi matematika, illetve közgazdasági elemző hallgatók pályázhatnak, akik állampolgárságtól függetlenül

1. tanulmányaikat nappali munkarendben, állami ösztöndíjas vagy önköltséges finanszírozási formában folytatják, és a 2018/2019. tanév őszi félévében a szakon aktív jogviszonnyal rendelkeznek,
2. a szakon legalább két félévre bejelentkeztek, és a legutolsó két aktív félévben legalább 54 kreditet megszereztek,
3. a szakon előírt mintatanterv összes kreditjeinek időarányosan legalább 90 %-át teljesítették, továbbá
4. a legutolsó két aktív félévben a megszerzett érdemjegyek kreditekkel súlyozott tanulmányi átlaga 4,00-nél jobb, és a legutóbbi két félévben tudományos, illetve egyéb szakmai munkát végeztek.

* Az ösztöndíjra való pályázásból nem zárható ki a tanulmányi, illetve köztársasági ösztöndíjban részesült hallgató.
* Amennyiben az ösztöndíjat elnyert hallgató – a képzési időnek megfelelően – páratlan tanulmányi félévben (tehát a 2018/2019. tanév őszi félévének végén) fejezi be tanulmányait, abban az esetben jogosult továbbra is az ösztöndíjra, ha tanulmányait a következő félévben sikeres felvételi eljárást követően az ELTE egy, az ösztöndíjprogram által támogatott mesterképzési szakán folytatja.
* Az ösztöndíjat elnyert hallgató nem jogosult a tavaszi féléves ösztöndíj támogatásra, ha a 2018/2019. tanév őszi félévében nem szerzett legalább 25 kreditet, valamint ha a felvett tárgyai közül akár egyet nem teljesített.
* Amennyiben az ösztöndíjat elnyert hallgató hallgatói jogviszonya megszűnik, vagy szünetel, számára az ösztöndíj tovább nem folyósítható.

**A pályázatot benyújtása**

A pályázat benyújtásához szükséges adatlap az alábbi címről tölthető le:

A pályázatot a hallgató szakja szerinti Kar Tanulmányi Hivatalában a hivatalvezetőnek kell leadni.

A pályázat leadásakor benyújtandó:

1. a részletesen kitöltött és aláírt pályázati adatlap
2. a pályázati adatlapra beírt eredmények dokumentumai (eredeti igazolások)
3. a mellékleteket felsoroló adatlap
4. teljesítésigazolás (leadáskor mellékeli a TH)

A Bíráló Bizottság egy alkalommal hiánypótlásra szólíthatja fel a hallgatót.

**A pályázat benyújtásának határideje**: **2018. november 7. (szerda) 12:00 óra**

**A pályázat elbírálása**

A pályázatról egy erre a célra létrehozott Bíráló Bizottság dönt, melynek tagjai a TáTK és a TTK oktatási dékánhelyettese, a TáTK HÖK és a TTK HÖK elnöke által delegált 1-1 hallgatói képviselő, valamint az Egyetem oktatási igazgatója.

**Mellékletek**:

1. pályázati adatlap
2. bírálati szempontrendszer